stanford-oval/wikipedia huggingface dataset:
แอนชิลี สก็อต-เคมมิส
แหล่งข้อมูลอื่น

แอนชิลี สก็อต-เคมมิส ที่เฟซบุ๊ก
แอนชิลี สก็อต-เคมมิส ที่อินสตาแกรม
แอนชิลี สก็อต-เคมมิส ที่เอกซ์ (ทวิตเตอร์)
แอนชิลี สก็อต-เคมมิส ที่ติ๊กต็อก
| ก่อนหน้า> รางวัลและความสำเร็จ | รางวัลและความสำเร็จ | แอนชิลี สก็อต-เคมมิส> รางวัลและความสำเร็จ | รางวัลและความสำเร็จ | ถัดไป> รางวัลและความสำเร็จ |
| --- | --- | --- | --- | --- |
| อแมนด้า ออบดัม |  |  มิสยูนิเวิร์สไทยแลนด์  (2021) |  | แอนนา เสืองามเอี่ยม |
| ด ค กผู้ดำรงตำแหน่งมิสยูนิเวิร์สไทยแลนด์ |
| --- | --- |
 กุลธิดา เย็นประเสริฐ (2543)  วรินทร ผดุงวิถี (2544)  จันจิรา จันทร์โฉม (2545)  เยาวลักษณ์ ไตรสุรัตน์ (2546)  มรกต กิตติสาระ (2547)  ชนันภรณ์ รสจันทน์ (2548)  ไอยวริญท์ โอสถานนท์ (2549)  ฟ้ารุ่ง ยุติธรรม (2550)  กวินตรา โพธิจักร (2551)  ชุติมา ดุรงค์เดช (2552)  ฝนทิพย์ วัชรตระกูล (2553)  ชัญษร สาครจันทร์ (2554)  ณัฐพิมล นาฏยลักษณ์ (2555)  ชาลิตา แย้มวัณณังค์ (2556)  เวฬุรีย์ ดิษยบุตร* (2557)  อนิพรณ์ เฉลิมบูรณะวงศ์ (2558)  ชลิตา ส่วนเสน่ห์ (2559)  มารีญา พูลเลิศลาภ (2560)  โศภิดา กาญจนรินทร์ (2561)  ปวีณสุดา ดรูอิ้น (2562)  อแมนด้า ออบดัม (2563)  แอนชิลี สก็อต-เคมมิส (2564)  แอนนา เสืองามเอี่ยม (2565)  แอนโทเนีย โพซิ้ว (2566)  สุชาตา ช่วงศรี (2567) 
* สละตำแหน่ง
สุทธิชัย หยุ่น

| สุทธิชัย หยุ่น |
| --- | --- |
สุทธิชัย หยุ่นใน พ.ศ. 2555
เกิด: สุทธิชัย แซ่หยุ่น 24 พฤศจิกายน พ.ศ. 2489 (78 ปี) จังหวัดสงขลา ประเทศไทย
ศิษย์เก่า: โรงเรียนอัสสัมชัญพาณิชยการ
อาชีพ: นักหนังสือพิมพ์ นักธุรกิจ พิธีกร ยูทูบเบอร์
ปีปฏิบัติงาน: พ.ศ. 2511 –ปัจจุบัน
ผลงานเด่น:   กรุงเทพธุรกิจ  เดอะเนชั่น 
โทรทัศน์: ชีพจรโลก
กรรมการใน: เนชั่น กรุ๊ป
คู่สมรส: นันทวัน หยุ่น
บุตร: ปราบดา ชิมบุญ
รางวัล: รางวัลศรีบูรพา (พ.ศ. 2551)
สุทธิชัย แซ่หยุ่น หรือที่รู้จักทั่วไปว่า สุทธิชัย หยุ่น (เกิด 24 พฤศจิกายน พ.ศ. 2489) เป็นนักหนังสือพิมพ์และนักธุรกิจชาวไทย และอดีตประธานกรรมการ เนชั่น กรุ๊ป, บรรณาธิการอำนวยการ เครือเนชั่น, ผู้ร่วมก่อตั้งหนังสือพิมพ์เดอะเนชั่น, กรุงเทพธุรกิจ, สถานีโทรทัศน์ไอทีวี, เนชั่นทีวี และเป็นพิธีกรรายการโทรทัศน์ ชีพจรโลก และ ชีพจรโลกวันนี้ ทางเนชั่นแชนแนล
ประวัติ

สุทธิชัยเกิดในครอบครัวคนไทยเชื้อสายจีนที่ยากจน ในอำเภอหาดใหญ่ จังหวัดสงขลา มารดาชื่อซุ่ยจั่น แซ่ฟุ่ง เป็นพี่ชายของเทพชัย หย่อง กรรมการบริหาร เนชั่นมัลติมีเดียกรุ๊ป และอดีตผู้อำนวยการองค์การกระจายเสียงและแพร่ภาพสาธารณะแห่งประเทศไทย จบการเรียนชั้นประถมศึกษาจากโรงเรียนแสงทองวิทยา อำเภอหาดใหญ่ ต่อมาเข้าเรียนต่อชั้นมัธยมศึกษา ที่โรงเรียนอัสสัมชัญพาณิชยการ ในกรุงเทพมหานคร ระหว่างเรียนมีผลงานเขียน กับหนังสือพิมพ์บางกอกโพสต์ และสยามรัฐรายวัน
การทำงาน

หลังจากนั้น เข้าทำงานที่บริษัท ดีทแฮล์ม จำกัด อยู่สามเดือน จึงเปลี่ยนมาเป็นล่าม ให้กับผู้เชี่ยวชาญชาวอเมริกัน ที่เข้ามาสร้างเขื่อนผามอง จังหวัดหนองคาย เสร็จจากงานชั่วคราวนี้ จึงเข้าศึกษาต่อที่ แผนกอิสระสื่อสารมวลชน ของจุฬาลงกรณ์มหาวิทยาลัย (ปัจจุบันคือคณะนิเทศศาสตร์) ขณะเรียนก็เป็นพนักงานพิสูจน์อักษร ที่บางกอกโพสต์ เมื่อ พ.ศ. 2511 แต่ก็เป็นสาเหตุที่ทำให้เรียนไม่จบ เพราะเวลาเรียนกับเวลาทำงานตรงกัน จึงตัดสินใจเลือกทำงาน หลังจากนั้นเลื่อนตำแหน่งเป็น ผู้ช่วยหัวหน้าข่าวที่บางกอกโพสต์ โดยมีหัวหน้าข่าว นาย เท่ห์ จงคดีกิจ เป็นเจ้านายคนแรก และต่อมา หลังจากทำงานได้เพียง 5 เดือน ก็เลื่อนขึ้นเป็นบรรณาธิการข่าวในประเทศ ทั้งที่อายุยังน้อย และไม่มีปริญญาบัตร เขาได้รางวัลศรีบูรพาส่วนหนึ่งเนื่องจากข่าว พันเอก ณรงค์ กิตติขจร พังป้อมตำรวจ เนื่องจากเมาสุรา
จนกระทั่งปี พ.ศ. 2514 บางกอกโพสต์ซื้อกิจการหนังสือพิมพ์บางกอกเวิลด์ ซึ่งสุทธิชัยเห็นว่า เป็นการผูกขาดวงการหนังสือพิมพ์ภาษาอังกฤษ จึงร่วมกับหม่อมราชวงศ์หญิงสุนิดา กิติยากร, ธรรมนูญ มหาเปารยะ และเพื่อนนักหนังสือพิมพ์ โดยประกาศขายหุ้นแก่ประชาชนเพื่อระดมทุน จนได้เป็นเงินราว 2 ล้านบาท ในการก่อตั้งหนังสือพิมพ์รายวันภาษาอังกฤษฉบับแรก ที่มีคนไทยเป็นเจ้าของ ให้ชื่อว่า เดอะ วอยซ์ ออฟ เดอะ เนชั่น (อังกฤษ: The Voice of The Nation; คำแปล: เสียงแห่งประชาชาติ) ในวันที่ 1 กรกฎาคม ปีเดียวกัน
ในปี พ.ศ. 2517 เขาทำงานกับวิทยุแห่งประเทศไทยต่อมา เมื่อคณะปฏิรูปการปกครองแผ่นดิน ก่อรัฐประหารในวันที่ 6 ตุลาคม พ.ศ. 2519 ตามมาด้วยคำสั่งปิดหนังสือพิมพ์ในประเทศไทยทุกฉบับ สุทธิชัยจึงนำใบอนุญาตที่ตนเคยทำสำรองไว้ก่อนหน้านั้น ออกหนังสือพิมพ์ชื่อใหม่ว่า เดอะ เนชั่น รีวิว (อังกฤษ: The Nation Review) เมื่อวันที่ 8 พฤศจิกายน พ.ศ. 2519 จากนั้นเมื่อปี พ.ศ. 2528 จึงเปลี่ยนเป็นชื่อที่ใช้มาจนถึงปัจจุบัน
สุทธิชัยยังเป็นผู้ก่อตั้ง หนังสือพิมพ์ธุรกิจรายวันฉบับแรกของประเทศไทย คือกรุงเทพธุรกิจ เมื่อวันที่ 6 ตุลาคม พ.ศ. 2530 นอกจากนี้ ยังเป็นผู้ริเริ่มวิทยุเนชั่น เขาเริ่มมีชื่อเสียงจากการเล่าข่าวสงครามอ่าวเปอร์เซีย ทางสถานีวิทยุโทรทัศน์ไทยทีวีสีช่อง 3และเป็นหนึ่งในคณะผู้ร่วมดำเนินงานสถานีโทรทัศน์ไอทีวี เมื่อปี พ.ศ. 2538, ต่อมาเมื่อปี พ.ศ. 2543 จึงมาก่อตั้งสถานีโทรทัศน์เนชั่นแชนแนล ยุคต่อมา เขามีชื่อเสียงจากการเป็นคอลัมนิสต์ และผู้ดำเนินรายการสนทนาเชิงข่าว รายการที่สร้างชื่อคือ การรายงานข่าวสงครามอ่าวเปอร์เซีย ในช่วงต้นปี พ.ศ. 2534 ทางไทยทีวีสีช่อง 3 และช่อง 9 อ.ส.ม.ท. ต่อมาเครือเนชั่นจึงเริ่มผลิตรายการโทรทัศน์ครั้งแรก เนชั่น นิวส์ ทอล์ก ทางช่อง 9 อ.ส.ม.ท. ต่อมาในปี พ.ศ. 2545 พ.ต.ท.ทักษิณ ชินวัตร นายกรัฐมนตรีในขณะนั้น มอบหมายให้สำนักงานคณะกรรมการป้องกันและปราบปรามการฟอกเงิน (ปปง.) เข้าตรวจสอบบัญชีธนาคาร และการชำระภาษีย้อนหลัง ของสื่อมวลชนจำนวนหนึ่ง ซึ่งในจำนวนนั้น มีสุทธิชัยรวมอยู่ด้วย
สุทธิชัย หยุ่น เป็นที่รู้จักในฐานะนักข่าว เช่น กรณีที่ญาตินักการเมืองแกนนำในรัฐบาลซื้อหุ้นในกิจการสื่อมวลชน อย่างไรก็ตามเขาวิจารณ์การทำงานของสื่อมวลชนหลายครั้งเช่นกรณี การเสนอข่าวการเจ็บป่วยของ ทฤษฎี สหวงษ์
หลังรัฐประหารในประเทศไทย พ.ศ. 2557 ได้รับการแต่งตั้งเป็นกรรมการในคณะกรรมการปฏิรูปประเทศด้านสื่อสารมวลชนและเทคโนโลยีสารสนเทศ ในรัฐบาลพลเอก ประยุทธ์ จันทร์โอชา
ชีวิตส่วนตัว

สุทธิชัยสมรสกับนันทวัน หยุ่น อดีตบรรณาธิการนิตยสารลลนา มีบุตรชายเป็นที่รู้จักคือ ปราบดา หยุ่น นักเขียนรางวัลซีไรต์ ซึ่งตั้งชื่อล้อกับชื่อของหนังสือพิมพ์ ปราฟด้า (Pravda) ของประเทศรัสเซีย และบุตรสาวคือ ชิมบุญ หยุ่น ซึ่งตั้งชื่อล้อกับชื่อของหนังสือพิมพ์ โยมิอูริ ชิมบุน (Yomiuri Shimbun) ของประเทศญี่ปุ่น
ผลงาน > หนังสือ

หมาเฝ้าบ้าน (พ.ศ. 2537)
คนบ้าข่าว (พ.ศ. 2543)
นักข่าวนอกคอก (พ.ศ. 2545)
วิ่งหาก็หนีหาย (พ.ศ. 2545)
เลือกอยู่กับรัก (พ.ศ. 2545)
ผิดจากนี้ไม่ใช่เรา (พ.ศ. 2550)
อนาคตของข่าว (พ.ศ. 2555)
AI:เทพหรือปีศาจ? 77/27มองเอไอจากคน 2 เจน (พ.ศ. 2567)
ผลงาน > พิธีกร

พ.ศ. 2561-2564 : รายการ "กาแฟดำ ค่ำนี้" ทางช่อง 9 MCOT HD หมายเลข 30
พ.ศ. 2561-2564 : รายการ "เจาะอนาคตตอบโจทย์" ทาง MCOT Radio FM 100.5 MHz ร่วมกับ วีระ ธีรภัทร
พ.ศ. 2564-ปัจจุบัน : รายการ "คุยให้คิด" ทาง Thai PBS หมายเลข 3 ร่วมกับ วีระ ธีรภัทร และวิสุทธิ์ คมวัชรพงศ์
พ.ศ. 2564-ปัจจุบัน : รายการ "เข้มข่าวค่ำ" (เสาร์-อาทิตย์; ช่วงวิเคราะห์ข่าว) ทาง PPTV HD หมายเลข 36
พ.ศ. 2564-ปัจจุบัน : รายการ "กาแฟดำ" ทาง PPTV HD หมายเลข 36
พ.ศ. 2564-ปัจจุบัน : รายการ "Suthichai Live" ทาง YouTube:suthichai live, Facebook:Suthichai Live
พ.ศ. 2565-ปัจจุบัน : รายการ "Coffee Club" ทาง YouTube:PPTV HD 36, Facebook:PPTV HD 36, Line:PPTV Online
พ.ศ. 2567-ปัจจุบัน : รายการ "สมมุติว่า!" ทาง YouTube: Thai PBS, Facebook:Thai PBS คู่กับ วิสุทธิ์ คมวัชรพงศ์
ผลงาน > ภาพยนตร์

พ.ศ. 2560 : เพื่อน..ที่ระลึก รับบทเป็น สุทธิชัย หยุ่น (นักแสดงสมทบ) ขณะอ่านข่าววิกฤตการณ์การเงินในเอเชีย พ.ศ. 2540
ผลงาน > ละครชุด

พ.ศ. 2568: เดอะไวต์โลตัส (ฤดูกาลที่ 3) รับบทเป็น พระสงฆ์
รางวัล

นักเขียนรางวัลศรีบูรพา คนที่ 20 ประจำปี พ.ศ. 2551
รางวัล บุคคลดีเด่น ในงาน ฉลองครบ ๑๐๐ ปี ชาตกาล หม่อมงามจิตต์ บุรฉัตร ณ อยุธยา จากมูลนิธิอนุสรณ์หม่อมงามจิตต์ บุรฉัตร
รางวัลนาฏราช ครั้งที่ 15 ประเภทรางวัลเกียรติยศทางด้านโทรทัศน์
แหล่งข้อมูลอื่น

SuthichaiLive
สุทธิชัย หยุ่น[ลิงก์เสีย] ประวัติบุคคล สำนักข่าวไทย
สุทธิชัย หยุ่น “กาแฟดำ” เข้มข้น. โพสิชันนิง.
สุทธิชัย หยุ่น ที่เอกซ์ (ทวิตเตอร์)
| ด ค กผู้ได้รับรางวัลศรีบูรพา |
| --- | --- |
ศักดิชัย บำรุงพงศ์ · อำพัน ไชยวรศิลป์ · นิลวรรณ ปิ่นทอง · อาจินต์ ปัญจพรรค์ · สุจิตต์ วงษ์เทศ · สุลักษณ์ ศิวรักษ์ · กรุณา กุศลาสัย · เนาวรัตน์ พงษ์ไพบูลย์ · สุชาติ สวัสดิ์ศรี · วิทยากร เชียงกูล · สุภัทร สวัสดิรักษ์ · สมชัย กตัญญุตานนท์ · เสถียร จันทิมาธร · นิธิ เอียวศรีวงศ์ · ธีรยุทธ บุญมี · เสกสรรค์ ประเสริฐกุล · สมบูรณ์ วรพงษ์ · สุวัฒน์ วรดิลก · ขรรค์ชัย บุนปาน · เสน่ห์ จามริก · สุรชัย จันทิมาธร · วัฒน์ วรรลยางกูร  · สุทธิชัย หยุ่น  · ชาญวิทย์ เกษตรศิริ · พระไพศาล วิสาโล · วันชัย ตันติวิทยาพิทักษ์· วุฒิสิทธิ์ สืบสุวรรณ  · ชัยวัฒน์ สถาอานันท์  · เชิด ทรงศรี
| ด ค กเครือเนชั่น |
| --- | --- |
สื่อและสิ่งพิมพ์: เดอะเนชั่น • กรุงเทพธุรกิจ • เนชั่นสุดสัปดาห์ • คมชัดลึก • เนชั่นจูเนียร์ · กรุงเทพธุรกิจบิซวีค • เดลี่เอ็กซ์เพรส
สื่ออื่น: บิสซิเนสรีวิว • ลลนา • บูม • เนชั่นจูเนียร์
สื่อโทรทัศน์: เนชั่นทีวี • สปริง 26
บริษัท: เนชั่น เอ็ดดูเทนเมนท์ • เนชั่น บุ๊กส์  • เนชั่น บรอดแคสติ้ง คอร์ปอเรชั่น
ผู้ก่อตั้งและผู้บริหาร: ธนาชัย ธีรพัฒนวงศ์ • สุนิดา กิติยากร • ธรรมนูญ มหาเปารยะ • เชวง จริยะพิสุทธิ์ • แซม กฤษณะ • ธนะชัย สันติชัยกูล
บุคคลสำคัญ: สุทธิชัย หยุ่น • เทพชัย หย่อง • สุภาพ คลี่ขจาย • สรยุทธ สุทัศนะจินดา • กนก รัตน์วงศ์สกุล · ธีระ ธัญไพบูลย์ • จอมขวัญ หลาวเพ็ชร์ • วีณารัตน์ เลาหภคกุล • กฤษนะ ละไล • กวี จงกิจถาวร • โสภณ องค์การณ์ • ก่อเขต จันทเลิศลักษณ์ • แอนดรูว์ บิ๊กส์ • วรเทพ สุวัฒนพิมพ์
รายการเด่น: เก็บตกจากเนชั่น • คมชัดลึก • ชีพจรโลกวันนี้ • ชีพจรโลกกับสุทธิชัย หยุ่น • เช้าข่าวข้น คนข่าวเช้า • ข่าวข้นคนข่าว • ข่าวข้นรับอรุณ • ข่าวข้นคนเนชั่น • จุดชนวนความคิด • อี-ไลฟ์ อี-บิสสิเนส • เขียวยกแผง • ก๊วนเศรษฐกิจ • สยามเช้านี้ • ถูกผิดคิดเอง • จมูกมด• ใช่หรือไม่ ได้รู้กัน
อาคารเนชั่นอินเตอร์ลิงก์ (เนชั่นทาวเวอร์) • มหาวิทยาลัยเนชั่น • หมวดหมู่
วัดศรีชุม (จังหวัดลำปาง)

| วัดศรีชุม |
| --- | --- |


ชื่อสามัญ: วัดศรีชุม, หญ่องไวง์จอง
ที่ตั้ง: ตำบลพระบาท อำเภอเมืองลำปาง จังหวัดลำปาง
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดศรีชุม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระบาท อำเภอเมืองลำปาง จังหวัดลำปาง เป็นหนึ่งในวัดพม่า 31 แห่งของประเทศไทย
วัดศรีชุมสร้างในเมื่อ พ.ศ. 2436 โดยคหบดีพม่าชื่อ จองตะก่าอูโย พ่อเลี้ยงหม่องยีและแม่เลี้ยงป้อม ที่อาศัยอยู่ในลำปาง ครั้งเมื่อบริษัทของชาวอังกฤษเข้ามาทำสัมปทานป่าไม้ที่ลำปาง ตั้งชื่อเป็นภาษาพม่าว่า หญ่องไวง์จอง ต่อมาเปลี่ยนเป็นชื่อ "วัดศรีชุม" ซึ่งแปลว่า ต้นโพธิ์
วิหารสร้างเป็นอาคารครึ่งตึกครึ่งไม้ ศิลปะการตกแต่งภายใน ร่วมสมัยระหว่างศิลปะล้านนาและศิลปะพม่า หลังคาเครื่องไม้ยอดแหลมแกะสลัก จนเมื่อวันที่ 16 มกราคม พ.ศ. 2535 เกิดเหตุเพลิงไหม้วิหารหลังนี้ คงเหลือเพียงไม้แกะสลักตรงซุ้มประตูเป็นลวดลายพรรณพฤกษาฉลุโปร่งเท่านั้น ปัจจุบันได้สร้างวิหารขึ้นใหม่เป็นอาคารครึ่งตึกครึ่งไม้ภายในประดิษฐานพระพุทธรูปศิลปะแบบพม่า หลังคาเครื่องไม้ยอดแหลม แกะสลักเป็นลวดลายบานปะตูเป็นไม้สัก ฉลุลวดลายโป่ง ภายในวิหารมีภาพจิตรกรรมฝาผนังเรื่อง พุทธประวัติและภาพจำลองแผนผังของวัด
วัดมีพระบรมธาตุซึ่งเป็นพระบรมธาตุสีทองศิลปะแบบพม่าและมอญ ภายในบรรจุพระบรมสารีริกธาตุที่อันเชิญจากพม่า และโบสถ์ทรงมณฑปแบบพม่า 1 หลัง จัตุรมุขทรงพระยาธาตุ สร้างขึ้นเมื่อปี พ.ศ. 2444 อุโบสถมีกำแพงแก้วล้อมรอบ ทางเข้าอุโบสถทำเป็นซุ้มประตูก่อด้วยอิฐ หลังคาซ้อนกัน 7 ชั้นส่วนยอดประดับด้วยฉัตรทอง เชิงชายของหลังคาแต่ละชั้นตกแต่งด้วยลวดลายฉลุโลหะ ในส่วนของมุขทั้งสี่ก็ทำหลังคาซ้อนกัน 5 ชั้นลดหลั่นกันขึ้นไป ภายในอุโบสถประดิษฐานพระพุทธรูปศิลปะแบบพม่าปางเสกผลไม้ เพดานประดับด้วยลวดลายเครื่องไม้ปิดทองประดับกระจกสีลายอุบะ และกุฏิและซุ้มประตูแบบพม่า
เมียร์แคต

| เมียร์แคต |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Carnivora
วงศ์:: Herpestidae
สกุล:: Suricata Desmarest, 1804
สปีชีส์:: S.  suricatta
ชื่อทวินาม
Suricata suricatta (Schreber, 1776)

ชนิดย่อย
 S. s. iona Cabral, 1971  S. s. marjoriae Bradfield, 1936  S. s. suricatta (Schreber, 1776)

ถิ่นอาศัยของเมียร์แคต
เมียร์แคต (อังกฤษ: meerkat, suricate; ชื่อวิทยาศาสตร์: Suricata suricatta) จัดอยู่ในไฟลัมสัตว์มีแกนสันหลัง ชั้นสัตว์เลี้ยงลูกด้วยนม มีขนาดลำตัวเล็ก น้ำหนักประมาณ 1 กิโลกรัม (2 ปอนด์) และสูงประมาณ 50 เซนติเมตร (20 นิ้ว) จัดอยู่ในวงศ์พังพอน (Herpestidae) มีถิ่นอาศัยอยู่ในทะเลทรายคาลาฮารีทางตอนใต้ของทวีปแอฟริกา
จัดเป็นเพียงชนิดเดียวเท่านั้นที่อยู่ในสกุล Suricata และแบ่งออกได้เป็น 3 ชนิดย่อย (ดูในตาราง)
เมียร์แคตมีอุ้งเล็บที่มีลักษณะโค้งเพื่อใช้ในการขุด และมีจมูกไวมาก มีขนสั้นสีน้ำตาล มีขนเป็นแนวเส้นขนานพาดข้ามหลัง อาศัยและหาอาหารในโพรงดินที่ขุดขึ้น โดยอาหารได้แก่ แมลงชนิดต่าง ๆ รวมถึงสัตว์มีกระดูกสันหลังตัวเล็ก ๆ อีกด้วย อีกทั้งยังสู้และกินสัตว์มีพิษต่าง ๆ ได้อีกด้วย เช่น แมงป่อง ตะขาบ งูพิษ เป็นต้น
มีพฤติกรรมอยู่รวมกันเป็นฝูงใหญ่บางครั้งอาจมีสมาชิกถึง 30 ตัว และอยู่ร่วมกับสัตว์ขนาดเล็กชนิดอื่น ๆ เช่น กระรอกดิน ไม่ชอบอยู่กับที่ ชอบยืนชะเง้อคอ เพื่อตรวจดูและดมกลิ่นในบริเวณรอบ ๆ จะออกมารับแสงแดดในช่วงเวลาเช้าเพื่อให้ร่างกายอบอุ่น  เมียร์แคตถือได้ว่าเป็นสัตว์มีประสาทสัมผัสและการระแวดระวังภัยที่ดีมาก โดยเฉพาะเรื่องการรับฟังเสียงจะสามารถได้ยินเสียงในรัศมีถึง 160 ฟุต (50 เมตร) และจะอพยพย้ายที่อยู่เมื่อมีภัย ทั้งนี้โพรงของเมียร์แคตมีความลึกลงไปในใต้ดิน โพรงดินที่สร้างขึ้นสามารถเชื่อมต่อกัน ทำให้มีช่องทางเข้าออกมากขึ้นและช่วยให้มีทางหลบหนีเมื่อมีภัยมา
เมียร์แคตจะขยายพันธุ์เมื่อมีอายุประมาณ 1 ปี จะออกลูกตามโพรง ช่วงฤดูผสมพันธุ์คือเดือนตุลาคม-มีนาคม ระยะเวลาตั้งท้องประมาณ 11 สัปดาห์ ออกลูกครั้งละ 2-5 ตัว
ภาพและวิดีโอคลิป

เมียร์แคตตัวหนึ่งซึ่งกำลังยืนมองไปรอบ ๆ ในสวนสัตว์อูเอโนะที่ประเทศญี่ปุ่น
ครอบครัวเมียร์แคตในสวนสัตว์ชตุทการ์ท
ครอบครัวเมียร์แคต
ภาพศิลปะบนกำแพงที่สวนสัตว์ดุสิต
ภาพศิลปะบนกำแพงที่สวนสัตว์ดุสิต
ฝูงเมียร์แคตในสวนสัตว์
แหล่งข้อมูลอื่น

ข้อมูลที่เกี่ยวข้องกับ Suricata suricatta ที่วิกิสปีชีส์
Animal Diversity – Meerkat,  University of Michigan
Meerkat enquiries on the increase – BBC Nottingham
Meerkats.net Meerkat info
Flickr images
ITIS Standard Report Page: Suricata suricatta
Webcam of the Meerkat enclosure at Knowsley Safari Park, Merseyside, UK เก็บถาวร 2011-04-15 ที่ เวย์แบ็กแมชชีน
วัดพระธาตุดอยน้อย (จังหวัดเชียงใหม่)

| วัดพระธาตุดอยน้อย |
| --- | --- |


ที่ตั้ง: ตำบลดอยหล่อ อำเภอดอยหล่อ จังหวัดเชียงใหม่
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพระธาตุดอยน้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอยหล่อ อำเภอดอยหล่อ จังหวัดเชียงใหม่
ประวัติ

วัดพระธาตุดอยน้อยสร้างโดยพระนางจามเทวี เมื่อครั้งเสด็จมาครองเมืองลำพูน พ.ศ. 1201 ตามคำเชิญของสุเทวฤๅษี ทรงสร้างเจดีย์เพื่อประดิษฐานพระบรมสารีริกธาตุ ต่อมาเมื่อ พ.ศ. 1997 ได้ค้นพบตำนานพระเจดีย์ของพระนางจามเทวีซึ่งองค์พระเจดีย์ในขณะนั้นปรักหักพังเหลือแต่ฐานจึงได้ปฏิสังขรณ์ใหม่ และให้ช่างทำจารึกเรื่องการปฏิสังขรณ์ไว้เป็นหลักฐาน หลักจารึกที่อยู่บนพระธาตุดอยน้อย จารึกไว้ว่า เมื่อ จ.ศ. 926 (สมัยพระเมกุฏิสุทธิวงศ์) ได้ทำการบูรณะองค์พระธาตุ แต่เดิมตามจารึกปรากฏเพียงองค์พระธาตุและพัทธสีมาเท่านั้น
ผ่านไปอีกหลายร้อยปี องค์เจดีย์มีความชำรุดทรุดโทรม ถึงปี พ.ศ. 2430 ครูบามหาวัน เจ้าอาวาสวัดพระธาตุศรีจอมทองวรวิหารทำการบูรณะแต่มีเหตุขัดข้องมิอาจทำได้สำเร็จ จนเมื่อ พ.ศ. 2440 ครูบาศรีวิชัยจึงได้ดำเนินการต่อกระทั่งสำเร็จ อย่างไรก็ดี ข้อมูลจากสำนักงานพระพุทธศาสนาแห่งชาติ ระบุว่าวัดพระธาตุดอยน้อยตั้งวัดเมื่อ พ.ศ. 2300
อาคารและเสนาสนะ

บริเวณวัดตั้งอยู่บนภูเขาติดลำน้ำปิงมองเห็นทิวทัศน์โดยรอบทุกทิศทาง มีบันไดนาคขึ้นไป 241 ขั้น
พระธาตุดอยน้อยเป็นที่ประดิษฐานพระบรมสารีริกธาตุที่มีขนาดเท่าเมล็ดถั่วเขียว สีดอกพิกุลแห้ง ปัฏฐานกลมเกลี้ยง ซึ่งได้อัญเชิญมาจากวัดพระธาตุศรีจอมทองวรวิหารเมื่อ พ.ศ. 2457 ปัจจุบันทางวัดได้ถือเอาวันเพ็ญ ขึ้น 15 ค่ำ เดือน 8 เหนือ เป็นงานประเพณีสรงน้ำพระธาตุที่จัดขึ้นเป็นประจำทุกปี
เจดีย์เป็นเจดีย์ทรงล้านนาตั้งอยู่บนฐานสี่เหลี่ยมถัดขึ้นไปเป็นชั้นลูกแก้วย่อเก็จจากนั้นเป็นชั้นมาลัยเถาสามชั้นรองรับองค์ระฆังบัลลังก์และปล้องไฉน เจดีย์ทรงพม่าตั้งอยู่บนฐานสี่เหลี่ยม มีบัวคว่ำและบัวหงาย มีลวดบัวรัดหนึ่งเส้นเรือนธาตุสี่เหลี่ยม มีซุ้มพระประจำทิศด้านละสององค์ และมีเจดีย์รายประจำทิศทั้งสี่มุม ถัดขึ้นไปเป็นเรือนธาตุขนาดเล็กมีซุ้มพระประจำทิศด้านละองค์ ถัดขึ้นไปเป็นมาลัยเถาสามชั้นรองรับองค์ระฆัง และปล้องไฉนไม่มีบัลลังก์ ลักษณะลวดลายเป็นศิลปะพม่า วิหารก่ออิฐถือปูนมีมุขยื่นออกด้านข้างหลังคา 2 ชั้นภายในมีภาพจิตกรรมเป็นภาพเทวดาและนางกินรีด้านหลังพระประธาน
มอนสเตอร์ (ภาพยนตร์ พ.ศ. 2566)

| มอนสเตอร์ |
| --- | --- |

คันจิ: 怪物

เฮ็ปเบิร์นปรับปรุง: Kaibutsu
 
 
กำกับ: ฮิโระคาซุ โคเระเอดะ
เขียนบท: ยูจิ ซากาโมโต
อำนวยการสร้าง:   ฮิโระคาซุ โคเระเอดะ  มินามิ อิชิคาวะ  เคนจิ ยามาดะ  เมกุมิ บันเซ  ไทอิชิ อิโตะ  ฮิจิริ ทาคูจิ [ja] 
นักแสดงนำ:   ซากุระ อันโด  อีตะ นากายามะ  โซยะ คุโรคาวะ  ฮินาตะ ฮิอิรางิ  ยูโกะ ทานากะ 
กำกับภาพ: ริวโตะ คอนโด
ตัดต่อ: ฮิโระคาซุ โคเระเอดะ
ดนตรีประกอบ: ริวอิจิ ซากาโมโตะ
บริษัทผู้สร้าง:   กาก้า  โทโฮ  ฟูจิ เทเลวิชัน เน็ตเวิร์ก  อาโออิ โปร  บุญ-บุ๊ค  
ผู้จัดจำหน่าย:   กาก้า  โทโฮ 
วันฉาย:   17 พฤษภาคม ค.ศ. 2023 (2023-05-17) (คานส์ 2023)  2 มิถุนายน ค.ศ. 2023 (2023-06-02) (ญี่ปุ่น) 
ความยาว: 125 นาที
ประเทศ: ญี่ปุ่น
ภาษา: ญี่ปุ่น
ทำเงิน: 20.7 ล้านเหรียญสหรัฐ
มอนสเตอร์ (ญี่ปุ่น: 怪物, อักษรโรมัน: Kaibutsu) เป็นภาพยนตร์แนว จิตวิทยาดราม่าและลึกลับผสมระทึกขวัญทางจิตวิทยา สัญชาติญี่ปุ่นปี 2023 กำกับ อำนวยการสร้างร่วม และตัดต่อโดย ฮิโรคาสุ โคเรเอดะ จากบทภาพยนตร์ของ ยูจิ ซาคาโมโตะ นำแสดงโดย ซากุระ อันโด รับบทเป็นแม่ที่เผชิญหน้ากับครูหลังจากสังเกตเห็นพฤติกรรมของลูกชายเปลี่ยนแปลงไปในทางที่น่ากังวล ภาพยนตร์เรื่องนี้เป็นครั้งแรกที่โคเรเอดะไม่ได้กำกับจากบทที่เขาเขียนเอง นับตั้งแต่ มะโบโระชิ (1995)
นอกจากนี้ มอนสเตอร์ ยังเป็นผลงานการทำดนตรีประกอบครั้งสุดท้ายของ เรียวอิจิ ซาคาโมโตะ (ไม่มีความเกี่ยวข้องทางเครือญาติกับยูจิ ซาคาโมโตะ) ผู้ซึ่งเสียชีวิตก่อนภาพยนตร์จะออกฉายสองเดือน โดยภาพยนตร์เรื่องนี้ได้อุทิศให้เป็นเกียรติแก่เขา
มอนสเตอร์ ฉายรอบปฐมทัศน์ในเทศกาลภาพยนตร์เมืองคานส์ ครั้งที่ 76 เมื่อวันที่ 17 พฤษภาคม 2023 โดยเข้าร่วมชิงรางวัลปาล์มทองคำ (Palme d'Or) และได้รับรางวัลเควียร์ ปาล์ม รวมถึงรางวัลบทภาพยนตร์ยอดเยี่ยมจากเทศกาลภาพยนตร์เมืองคานส์ (Best Screenplay) ภาพยนตร์เข้าฉายในญี่ปุ่นเมื่อวันที่ 2 มิถุนายน 2023 และได้รับเสียงวิจารณ์ชื่นชมอย่างกว้างขวาง โดยเฉพาะในด้านบทภาพยนตร์ การกำกับ การแสดง การตัดต่อ และดนตรีประกอบ อีกทั้งยังได้รับการจัดอันดับให้อยู่ในหลายรายชื่อภาพยนตร์ยอดเยี่ยมแห่งปี
เรื่องย่อ

ซาโอริ มูกิโนะเป็นแม่เลี้ยงเดี่ยวที่ดูแลลูกชายชั้นประถมปีที่ 5 ชื่อมินาโตะ ซึ่งเริ่มแสดงพฤติกรรมแปลก ๆ เช่น การตัดผมตัวเองและกลับบ้านมาด้วยรองเท้าเพียงข้างเดียว วันหนึ่ง มินาโตะหายตัวไปไม่กลับบ้าน และเมื่อซาโอริพยายามโทรหาก็พบเขาในอุโมงค์รถไฟร้าง ซาโอริเริ่มสงสัยว่าครูโฮริอาจจะทารุณกรรมลูกชายของเธอ จึงเข้าไปถามถึงเรื่องนี้ที่โรงเรียน แต่กลับถูกทางคณะครูปฏิบัติอย่างเย็นชา จนกระทั่งโฮริขอโทษอย่างไม่จริงใจ เมื่อซาโอริเผชิญหน้ากับโฮริโดยตรง เขากลับบอกว่ามินาโตะเป็นผู้รังแกเด็กนักเรียนอีกคนชื่อโยริ ซาโอริจึงไปเยี่ยมบ้านของโยริ ซึ่งถึงแม้เขาจะแสดงพฤติกรรมแปลก ๆ แต่กลับดูเป็นห่วงและเอาใจใส่มินาโตะ แม้ว่าในที่สุดโฮริจะถูกไล่ออกจากโรงเรียน เขาก็ยังกลับมาหามินาโตะและโซะริ และมินาโตะเกิดอุบัติเหตุตกบันไดขณะหนีจากโฮริ
โฮริมาถึงบ้านของซาโอริและมินาโตะในคืนฝนตก แต่ซาโอริพบว่ามินาโตะหายไปแล้ว
ภาพย้อนกลับในมุมมองของโฮริเริ่มขึ้น จากเหตุการณ์ที่เขาสังเกตเห็นมินาโตะแสดงพฤติกรรมที่น่าสงสัยในห้องเรียน เช่น การขว้างของใช้ของนักเรียนคนอื่นและพยายามกักขังโยริในห้องน้ำ ในที่สุดเขาก็ไปเยี่ยมบ้านของโยริและพบว่าพ่อของโยริคือคิโยทากะเป็นคนติดเหล้าและทารุณกรรมโยริเอง เมื่อซาโอริถามถึงลูกชาย ทางคณะครูแนะนำให้โฮริไปคุยกับโรงเรียนเพื่อรักษาชื่อเสียงของโรงเรียน โฮริได้รับการกดดันให้ลาออกหลังจากถูกสื่อกดดันและถูกแฟนทิ้ง ก่อนที่เขาจะกลับมาที่โรงเรียนเพื่อเผชิญหน้ากับมินาโตะอีกครั้ง และเริ่มคิดจะกระโดดลงจากหลังคาของโรงเรียนหลังจากมินาโตะตกบันได
ในคืนฝนตกนั้นโฮริสังเกตเห็นการกระทำบางอย่างในการบ้านเก่าของโยริที่ดูเหมือนจะเขียนชื่อมินาโตะออกมา โดยเขาตระหนักว่าเด็กทั้งสองคนอาจจะรักกัน และรีบไปที่บ้านของมูกิโนะเพื่อขอโทษและบอกว่ามินาโตะไม่มีอะไรผิดปกติ เมื่อซาโอริบอกว่า มินาโตะหายไปแล้ว ทั้งสองจึงมุ่งหน้าไปที่อุโมงค์รถไฟเพื่อตามหามินาโตะ และพบรถไฟร้างที่ครึ่งหนึ่งจมอยู่ในโคลน โดยเหลือเพียงเสื้อกันฝนของมินาโตะอยู่ภายใน
ในภาพย้อนกลับครั้งสุดท้ายในมุมมองของมินาโตะ โยริถูกกลั่นแกล้งจากเพื่อน ๆ เพราะพฤติกรรมที่ดูเหมือนจะเป็นผู้หญิงเกินไป โยริเล่นกับผมของมินาโตะซึ่งเขาตัดสินใจตัดผมออก แล้วเด็กทั้งสองก็สนิทสนมกันมากขึ้น มินาโตะเริ่มปกป้องโยริจากการถูกรังแก ซึ่งโฮริเข้าใจผิดคิดว่าเป็นการรังแก การที่ทั้งสองคนสนิทสนมกันมากขึ้นทำให้มินาโตะรู้สึกสับสนและกังวลถึงความรู้สึกของเขาที่อาจเป็นความรัก แต่มินาโตะรู้สึกว่าตัวเองไม่คู่ควรที่จะเป็นลูกชายที่ดี
คืนหนึ่ง มินาโตะไปบ้านโยริ และพบว่าโยริและคิโยทากะประกาศว่าโยริได้รับการ “รักษา” แม้ว่าโยริจะปฏิเสธในภายหลังซึ่งทำให้พ่อของเขาโกรธมาก เมื่อฝนหยุดลง มินาโตะพบว่าโยริยังคงอยู่ในอ่างอาบน้ำที่เต็มไปด้วยรอยฟกช้ำ และทั้งสองหนีออกไปที่รถไฟร้างที่กลายเป็นที่หลบภัยของพวกเขา
หลังจากฝนหยุดลง ทั้งสองเด็กออกจากที่หลบภัย และวิ่งผ่านทุ่งหญ้า โดยมองไปในทิศทางที่เคยถูกกีดขวางด้วยรั้ว แต่มันกลับเปิดอยู่โดยไม่มีสิ่งกีดขวางใด ๆ อีกต่อไป
นักแสดง

ซากุระ อันโด รับบทเป็น ซาโอริ มูกิโนะ, คุณแม่เลี้ยงเดี่ยว
เอตะ นากายามะ รับบทเป็น มิจิโทชิ โฮริ, ครูประจำชั้นของมินาโตะและโยริ
โซยะ คุโรกาวะ รับบทเป็น มินาโตะ มูกิโนะ, ลูกชายของซาโอริ
ฮินาตะ ฮิอิรากิ รับบทเป็น โยริ โฮชิคาวะ, เพื่อนร่วมชั้นของมินาโตะ
มิตสึกิ ทาคาฮาตะ รับบทเป็น ฮิโรนะ ซูซูมูระ, คนรักของโฮริ
อากิฮิโระ คาคุตะ รับบทเป็น ฟุมิอากิ โชดะ, รองผู้อำนวยการโรงเรียนประถมที่มินาโตะและโยริเรียนอยู่
ชิโด นากามูระ รับบทเป็น คิโยทากะ โฮชิคาวะ, คุณพ่อเลี้ยงเดี่ยวของโยริ
ยูโกะ ทานากะ รับบทเป็น มาคิโกะ ฟุชิมิ, ผู้อำนวยการโรงเรียนประถม
การผลิต

สำหรับ ฮิโระคาซุ โคเระเอดะ มอนสเตอร์ ถือเป็นภาพยนตร์ภาษาญี่ปุ่นเรื่องแรกที่เขากำกับตั้งแต่ประสบความสำเร็จในระดับนานาชาติจาก ครอบครัวที่ลัก (2018) ซึ่งได้รับรางวัล ปาล์มทองคำ จากงาน เทศกาลภาพยนตร์เมืองคานส์ ปี 2018 และได้รับการเสนอชื่อเข้าชิงรางวัล ภาพยนตร์ต่างประเทศยอดเยี่ยม ในงาน งานประกาศผลรางวัลออสการ์ ครั้งที่ 91 ในช่วงเวลาระหว่างนั้น เขาสร้างภาพยนตร์สองเรื่อง คือ ครอบครัวตัวดี (2019) ซึ่งใช้ภาษาอังกฤษและฝรั่งเศส และ จัดหารัก (2022) ที่ใช้ภาษาเกาหลี ข้อมูลแรกเกี่ยวกับโครงการนี้ปรากฏในเดือนพฤศจิกายน 2022 หลังจากการถ่ายทำเสร็จสิ้น โดยในช่วงเวลานั้น มอนสเตอร์ อยู่ในขั้นตอน หลังการถ่ายทำ นี่เป็นครั้งแรกตั้งแต่ภาพยนตร์เปิดตัวเรื่องแรกของเขา มะโบโระชิ (1995) ที่ โคเรเอดะ ไม่ได้เขียนบทเอง โดยบทภาพยนตร์เรื่องนี้เขียนโดย ยูจิ ซากาโมโตะ นักเขียนบทโทรทัศน์ชื่อดังของญี่ปุ่น โคเรเอดะ กล่าวว่านี่คือผู้เขียนบทที่เขาอยากร่วมงานด้วยมาโดยตลอด และเลิกหวังว่ามันจะเป็นจริงได้ เขารู้สึกใกล้ชิดกับ ซากาโมโตะ เพราะมีความสนใจในธีมที่คล้ายคลึงกัน นอกจากนี้ยังกล่าวชื่นชมในความสามารถของ ซากาโมโตะ ในการพัฒนาหัวข้อเรื่องอย่างน่าสนใจอย่างน่าทึ่ง ซากาโมโตะ เรียก โคเรเอดะ ว่าเป็น นักเขียนบทที่ดีที่สุดในโลก และเล่าถึงช่วงเวลาที่ทั้งสองเรียนในโรงเรียนเดียวกัน
ซากุระ อันโด, เออิตะ นากายามะ และ ยูโกะ ทานากะ ร่วมแสดงในบทนำ พร้อมด้วยนักแสดงเด็ก โซยะ คุโรคาวะ และ ฮินาตะ ฮิอิรางิ
การผลิต > การถ่ายทำ

การถ่ายทำเกิดขึ้นใน 25 สถานที่ในเขตซูวะ ใน จังหวัดนากาโนะ ระหว่างวันที่ 19 มีนาคม ถึง 12 พฤษภาคม และ 23 กรกฎาคม ถึง 13 สิงหาคม 2022 โดยมีนักเรียนท้องถิ่นจำนวน 700 คนร่วมแสดงในบทเสริม
การผลิต > เพลงประกอบ

ริวอิจิ ซากาโมโตะ ตอบรับการแต่งเพลงประกอบภาพยนตร์ แม้จะไม่ได้สร้างดนตรีเต็มรูปแบบเนื่องจากปัญหาสุขภาพ แต่ได้ส่งผลงานเปียโนสองชิ้น รวมถึงเพลงจากอัลบั้ม 12 ที่เพิ่งเปิดตัวในปี 2023 ซากาโมโตะ กล่าวว่าภาพยนตร์เรื่องนี้เกี่ยวข้องกับ ประเด็นที่ลึกซึ้ง และเป็นเรื่องยากที่จะระบุว่าใครคือตัว สัตว์ประหลาด ในเรื่อง ซึ่งเป็นความร่วมมือที่ โคเรเอดะ กล่าวว่าเป็น ความฝันที่เป็นจริงในที่สุด ซากาโมโตะ ยังกล่าวในบทสัมภาษณ์ว่า เนื้อหาของ มอนสเตอร์ มีธีมที่ละเอียดอ่อนและท้าทายในการตีความ ซึ่งสะท้อนถึงธรรมชาติของภาพยนตร์ที่ไม่ได้ให้คำตอบที่ชัดเจนว่าใครคือ สัตว์ประหลาด ที่แท้จริง โคเรเอดะ ได้กล่าวเพิ่มเติมว่าขณะถ่ายทำและตัดต่อภาพยนตร์ เขามักฟังเพลงของ ซากาโมโตะ ในห้องพักของโรงแรม เพื่อสร้างบรรยากาศและเชื่อมโยงอารมณ์ของงานดนตรีเข้ากับเนื้อเรื่อง
อย่างไรก็ตาม ซากาโมโตะ เสียชีวิตเมื่อวันที่ 28 มีนาคม 2023 หลังจากการต่อสู้กับโรคมะเร็งมาอย่างยาวนาน ซึ่งทำให้งานเพลงใน มอนสเตอร์ กลายเป็นผลงานสุดท้ายบางส่วนของเขาในฐานะนักดนตรีและคีตกวีทั้งนี้ เพลงที่ใช้ในภาพยนตร์ยังได้รับการยกย่องอย่างกว้างขวางจากผู้ชมและนักวิจารณ์ ซึ่งช่วยเสริมสร้างความลึกซึ้งทางอารมณ์ในธีมของภาพยนตร์ให้เข้มข้นยิ่งขึ้น
การออกฉาย

ตัวอย่างทีเซอร์ของภาพยนตร์ได้เผยแพร่เมื่อช่วงต้นเดือนมกราคม 2023 และมีการโปรโมทเพิ่มเติมในเดือนกุมภาพันธ์ 2023 ที่งาน ยูโรเปียน ฟิล์ม มาร์เก็ต ในเทศกาลภาพยนตร์เบอร์ลิน ภาพยนตร์เรื่องนี้ยังได้รับเลือกให้เข้าชิงรางวัล รางวัลปาล์มทองคำ ในเทศกาลภาพยนตร์เมืองคานส์ปี 2023 โดยมีการเปิดตัวรอบปฐมทัศน์โลกเมื่อวันที่ 17 พฤษภาคม 2023 นอกจากนี้ยังได้รับเชิญให้ฉายในหมวด "กาล่า พรีเซ็นเทชั่น (Gala Presentation) ใน เทศกาลภาพยนตร์นานาชาติปูซาน ครั้งที่ 28 และฉายในวันที่ 7 ตุลาคม 2023
ในประเทศญี่ปุ่น ภาพยนตร์ได้ออกฉายเมื่อวันที่ 2 มิถุนายน 2023 โดยมีการร่วมจัดจำหน่ายโดย Gaga Corporation และ Toho โดย Gaga ได้สิทธิ์จัดจำหน่ายในภูมิภาคเอเชีย ในขณะที่ Goodfellas ดูแลการขายระหว่างประเทศที่อยู่นอกภูมิภาคเอเชีย
สำหรับในสหรัฐอเมริกา Well Go USA Entertainment ได้รับสิทธิ์ในการจัดจำหน่ายภาพยนตร์ และเริ่มฉายรอบจำกัดในนิวยอร์กเมื่อวันที่ 22 พฤศจิกายน 2023 จากนั้นฉายในลอสแอนเจลิสวันที่ 1 ธันวาคม ก่อนจะขยายฉายวงกว้างในวันที่ 15 ธันวาคม
ในฟิลิปปินส์ Nathan Studios ได้จัดจำหน่ายภาพยนตร์โดยเริ่มฉายวันที่ 11 ตุลาคม 2023
แหล่งข้อมูลอื่น

เว็บไซต์ทางการ  (ในภาษาญี่ปุ่น)
มอนสเตอร์ ที่อินเทอร์เน็ตมูวีเดตาเบส
มอนสเตอร์ ที่รอตเทนโทเมโทส์
มอนสเตอร์ ที่เมทาคริติก
ฮิโระคาซุ โคเระเอดะ (2015)